Charles Collart
De Charles Collart, gebuer den 12. Februar 1829 zu Dummeldeng, gestuerwen de 15. Juni 1910, war Schmelzhär zu Dummeldeng. Hien huet am Dummeldenger Schlass gelieft.

Hie war Schäffe vun der Gemeng Eech a spéider Deputéierten an der Chamber.

Mat sengem klenge Brudder Jules huet hien d'Gesellschaft Charles & Jules Collart gegrënnt, déi 1856 d'Stengeforter Schmelz iwwerholl huet. D'Gesellschaft huet och Minièren zu Esch-Uelzecht exploitéiert.

De 17. Mee 1854 gouf hien zu Walfer mat der Henriette d'Anethan (1832-1908) bestuet.

1872 huet de Charles Collart mat sengem Brudder d'Société Anonyme des Hauts-Fourneaux de Rodange matgegrënnt. 1884 war hie President vum Verwaltungsrot.

No sengem Doud gouf d'Gesellschaft a Jules Collart & Cie ëmbenannt.

Seng Eltere waren de Jean Carl Joseph Collart (1775-1841) an d'Anne-Marie Laval (1801-1882).

Kuckt och
 Collart (Famill)

Gebuer 1829
Gestuerwen 1910
Lëtzebuergesch Industrieller
Lëtzebuergesch Deputéiert